stanford-oval/wikipedia huggingface dataset:
อัลเลน อาร์. ชินด์เลอร์ จูเนียร์
การอ้างถึง

เหตุการณ์การฆาตกรรมของชินด์เลอร์ ถูกเอ่ยถึงถึงในตอนของรายการ 20/20 และมีการทำเป็นภาพยนตร์โทรทัศน์ในปี ค.ศ. 1997 เรื่อง Any Mother's Son และประธานาธิบดี บิล คลินตัน พูดถึงตอนให้ผ่าน "ห้ามถาม ห้ามบอก"
ดูเพิ่ม

ห้ามถาม ห้ามบอก
มหาวิทยาลัยแม่ฟ้าหลวง

สำหรับความหมายอื่น ดูที่ แม่ฟ้าหลวง
| --- | --- |
Mae Fah Luang University
พระนามาภิไธยย่อ ส.ว. สัญลักษณ์ประจำมหาวิทยาลัย
ชื่อย่อ: มฟล. / MFU 
คติพจน์: สร้างคน สร้างความรู้ สร้างคุณภาพ สร้างคุณธรรม
ประเภท: สถาบันอุดมศึกษาในกำกับของรัฐ
สถาปนา: 25 กันยายน พ.ศ. 2541; 26 ปีก่อน (2541-09-25)
สังกัดการศึกษา: กระทรวงการอุดมศึกษา วิทยาศาสตร์ วิจัยและนวัตกรรม
สังกัดวิชาการ: สำนักวิชา  15 ดูในบทความ  หน่วยงานวิจัย  6 ดูในบทความ 
งบประมาณ: 1,911,694,800 บาท (พ.ศ. 2568)
นายกสภาฯ: ศาสตราจารย์พิเศษ วันชัย ศิริชนะ
อธิการบดี: ผู้ช่วยศาสตราจารย์ มัชฌิมา นราดิศร
อาจารย์: 971 คน (พ.ศ. 2566)
บุคลากรทั้งหมด: 3,217 คน (พ.ศ. 2567)
ผู้ศึกษา: 15,461 คน (พ.ศ. 2567)
วิทยาเขต: พื้นที่และศูนย์การศึกษา  2 พื้นที่เชียงราย ศูนย์การศึกษากรุงเทพมหานคร 
วารสาร: รอบรั้ว มฟล.
เพลง ต้นไม้: สายใยแดงทอง ดอกหอมนวล (ลำดวน)
สี:   สีแดง และสีทอง
มาสคอต: ดิน ดิน (ตัวตุ่น)
เว็บไซต์: เว็บไซต์ของมหาวิทยาลัย

มหาวิทยาลัยแม่ฟ้าหลวง (อังกฤษ: Mae Fah Luang University; อักษรย่อ: มฟล. – MFU; คำเมือง: ) เป็นสถาบันอุดมศึกษาในกำกับของรัฐบาลตั้งอยู่ที่จังหวัดเชียงราย ก่อตั้งเมื่อวันที่ 25 กันยายน พ.ศ. 2541 ภายหลังการเรียกร้องของชาวจังหวัดเชียงรายที่ต้องการมีมหาวิทยาลัยในท้องถิ่น และเพื่อเป็นการระลึกถึงสมเด็จพระศรีนครินทราบรมราชชนนี จึงใช้พระราชสมัญญา "แม่ฟ้าหลวง" เป็นชื่อมหาวิทยาลัย
ปัจจุบัน ประกอบด้วยสำนักวิชา 15 สำนักวิชา เป็นมหาวิทยาลัยจัดการเรียนการสอนระดับอนุปริญญา 2 หลักสูตร ปริญญาตรี 38 สาขา ปริญญาโท 25 สาขา ปริญญาเอก 15 สาขา โดยใช้ภาษาอังกฤษเป็นภาษากลางในการเรียนการสอน
หนังสือพิมพ์ไทมส์ในส่วนของ Higher Education Supplement ได้จัดอันดับมหาวิทยาลัยชั้นนำที่มีชื่อเสียงระดับโลก ของประเทศเมื่อปี พ.ศ. 2548 และยังได้รับการลงคะแนนให้เป็นมหาวิทยาลัยที่สวยที่สุดในประเทศไทย และสวยที่สุดแห่งเอเชีย
สัญลักษณ์ประจำมหาวิทยาลัย

ตราพระนามาภิไธยย่อ ส.ว.
สัญลักษณ์ประจำมหาวิทยาลัย
ดอกลำดวน
ดอกไม้ประจำมหาวิทยาลัย
สัญลักษณ์ประจำมหาวิทยาลัย > ตราประจำมหาวิทยาลัย

พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรได้มีพระบรมราชานุญาตให้อัญเชิญพระนามาภิไธยย่อ ส.ว. ประกอบเป็นตราสัญลักษณ์ของมหาวิทยาลัยแม่ฟ้าหลวง เพื่อเป็นการเฉลิมพระเกียรติสมเด็จพระศรีนครินทราบรมราชชนนีและเป็นสิริมงคลแก่มหาวิทยาลัย โดยตราสัญลักษณ์ดังกล่าวมีเลข ๘ และเลข ๙ ประกอบอยู่ด้วย โดยมีความหมายถึง เป็นพระราชชนนีของพระมหากษัตริย์ 2 พระองค์ คือ รัชกาลที่ 8 และรัชกาลที่ 9 และได้อัญเชิญฉัตร 7 ชั้นมาเป็นเครื่องหมายประกอบพระเกียรติยศของสมเด็จพระศรีนครินทราบรมราชชนนี มีดอกลำดวนและใบไม้ประดับอันแสดงถึงความมุ่งมั่นของมหาวิทยาลัยที่จะสนองพระราชปณิธานปลูกป่าและพัฒนาคุณภาพชีวิตของประชาชนโดยไม่หยุดยั้ง
สัญลักษณ์ประจำมหาวิทยาลัย > ดอกไม้ประจำมหาวิทยาลัย

ดอกไม้ประจำมหาวิทยาลัย คือ ดอกหอมนวล (ลำดวน)
ชื่อวิทยาศาสตร์ : Melodorum fruticosum Lour
สัญลักษณ์ประจำมหาวิทยาลัย > สีประจำมหาวิทยาลัย

แดง    หมายถึง สมเด็จพระศรีนครินทราบรมราชชนนี
ทอง    หมายถึง ความเจริญรุ่งเรืองของมหาวิทยาลัยอย่างไม่มีขอบเขต
สัญลักษณ์ประจำมหาวิทยาลัย > เพลงประจำมหาวิทยาลัย

| --- | --- |
 มาร์ชมหาวิทยาลัยแม่ฟ้าหลวง  ปฏิญญาแม่ฟ้าหลวง  สายใยแดงทอง  โอ้ลานดาว  ลาแดนลำดวน  มาร์ช มฟล.:  พี่รับน้อง  ม.แม่ฟ้า  ลานดาว  มฟล.รื่นเริง  รำวงสัมพันธ์ที่ลานดาว  แดนสวรรค์ ม.แม่ฟ้า
สัญลักษณ์ประจำมหาวิทยาลัย > ลายตุงประจำมหาวิทยาลัยแม่ฟ้าหลวง

มหาวิทยาลัยแม่ฟ้าหลวงได้นำแถบประดับดอยตุง อันเป็นเครื่องหมายแห่งชัยชนะ และความเป็นสิริมงคลอันสูงยิ่งมาประดับไว้ที่แถบครุยวิทยฐานะของมหาวิทยาลัยในแถบตุงประกอบด้วยลายปราสาท หมายถึง สวรรค์ชั้นดาวดึงส์
ลายหนู หมายถึง ปีประสูติของสมเด็จพระศรีนครินทราบรมราชชนนี ซึ่งตรงกับปี พ.ศ. 2443
ลายพญานาค หมายถึง สัตว์ที่ปรากฏในศิลปวัฒนธรรมล้านนาอย่างต่อเนื่อง ซึ่งตามตำนานกล่าวถึงว่าเป็นสัตว์ที่พิทักษ์พระพุทธศาสนา
ลายเสือ หมายถึง ปีก่อตั้งมหาวิทยาลัย ซึ่งตรงกับปีขาล พ.ศ. 2541
การบริหารงาน > นายกสภา

นับตั้งแต่เริ่มก่อตั้งจนถึงปัจจุบัน มหาวิทยาลัยแม่ฟ้าหลวงมีนายกสภามหาวิทยาลัย ดังรายนามต่อไปนี้
| ทำเนียบนายกสภามหาวิทยาลัยแม่ฟ้าหลวง>  รายนามนายกสภามหาวิทยาลัย | ทำเนียบนายกสภามหาวิทยาลัยแม่ฟ้าหลวง>  วาระการดำรงตำแหน่ง  | ทำเนียบนายกสภามหาวิทยาลัยแม่ฟ้าหลวง>  |
| --- | --- | --- |
| 1. นายประจวบ ไชยสาส์น  | 11 พฤศจิกายน 2541 - 21 มิถุนายน 2543  |  |

| 2. พลตำรวจเอก เภา สารสิน  | 22 มิถุนายน 2543 - 21 มิถุนายน 2545 22 มิถุนายน 2545 - 21 มิถุนายน 2547 22 มิถุนายน 2547 - 21 มิถุนายน 2549 22 มิถุนายน 2549 – 27 พฤศจิกายน 2551 28 พฤศจิกายน 2551 – 27 พฤศจิกายน 2553 28 พฤศจิกายน 2553 – 6 มีนาคม 2556  |  |

| 3. พลเอก สำเภา ชูศรี  | 26 มิถุนายน 2556 - 7 ตุลาคม 2558 8 ตุลาคม 2558 - 26 กุมภาพันธ์ 2561 27 กุมภาพันธ์ 2561 - 5 มีนาคม 2563  |  |

| 4. ศาสตราจารย์พิเศษ ดร.วันชัย ศิริชนะ  | 15 มิถุนายน 2563 – ปัจจุบัน  |  |
การบริหารงาน > อธิการบดี

นับตั้งแต่เริ่มก่อตั้งจนถึงปัจจุบัน มหาวิทยาลัยแม่ฟ้าหลวงมีอธิการบดี ดังรายนามต่อไปนี้
| 0 | 1 | 2 |
| --- | --- | --- |
ทำเนียบอธิการบดีมหาวิทยาลัยแม่ฟ้าหลวง
|  รายนามอธิการบดี |  วาระการดำรงตำแหน่ง  |  |
| 1. ศาสตราจารย์พิเศษ ดร.วันชัย ศิริชนะ  | 2 ตุลาคม พ.ศ. 2544  - 1 ตุลาคม พ.ศ. 2552  |  |
| 2. รองศาสตราจารย์ นายสัตวแพทย์ ดร.เทอด เทศประทีป  | 2 ตุลาคม พ.ศ. 2552 - 30 มีนาคม พ.ศ. 2554  |  |
| 1. (ครั้งที่ 2) ศาสตราจารย์พิเศษ ดร.วันชัย ศิริชนะ  | 1 เมษายน พ.ศ. 2554 - 28 เมษายน พ.ศ. 2562  |  |
| 3. รองศาสตราจารย์ ดร.ชยาพร วัฒนศิริ  | 29 เมษายน พ.ศ. 2562 - 28 เมษายน พ.ศ. 2566  |  |
| 4. ผู้ช่วยศาสตราจารย์ ดร.มัชฌิมา นราดิศร | 1 มิถุนายน พ.ศ. 2566 - ปัจจุบัน |  |
การเรียนการสอนของมหาวิทยาลัย

มหาวิทยาลัยแม่ฟ้าหลวงใช้ภาษาอังกฤษเป็นสื่อกลางในการเรียนการสอน ดังนั้นผู้ที่ต้องการเข้าศึกษาควรมีความรู้พื้นฐานทางด้านภาษาอังกฤษ  มหาวิทยาลัยแม่ฟ้าหลวงจำแนกตามระดับการศึกษา ได้แก่ ระดับปริญญาตรี ระดับปริญญาโท ระดับปริญญาเอก และระดับประกาศนียบัตร โดยมีสำนักวิชาที่เปิดสอนจำนวนทั้งสิ้น 15 สำนักวิชา ได้แก่
|  สำนักวิชาในมหาวิทยาลัยแม่ฟ้าหลวง> สำนักวิชา |  สำนักวิชาในมหาวิทยาลัยแม่ฟ้าหลวง> สำนักวิชา |  สำนักวิชาในมหาวิทยาลัยแม่ฟ้าหลวง> สำนักวิชา |  สำนักวิชาในมหาวิทยาลัยแม่ฟ้าหลวง> ก่อตั้ง |  สำนักวิชาในมหาวิทยาลัยแม่ฟ้าหลวง> ก่อตั้ง |  สำนักวิชาในมหาวิทยาลัยแม่ฟ้าหลวง> ที่ตั้ง |  สำนักวิชาในมหาวิทยาลัยแม่ฟ้าหลวง> สีประจำสำนักวิชา |  สำนักวิชาในมหาวิทยาลัยแม่ฟ้าหลวง> กลุ่มสำนักวิชา |  สำนักวิชาในมหาวิทยาลัยแม่ฟ้าหลวง>  |
| --- | --- | --- | --- | --- | --- | --- | --- | --- |
|  | สำนักวิชาวิทยาศาสตร์ School of Science | วท. SCI | 26 ปี | 25 กันยายน พ.ศ. 2541 | เชียงราย |   สีเหลือง | วิทยาศาสตร์เทคโนโลยี |  |
|  | สำนักวิชาศิลปศาสตร์ School of Liberal Arts | ศศ. LA | 26 ปี | 25 กันยายน พ.ศ. 2541 | เชียงราย |   สีเทา | สังคมศาสตร์ |  |
|  | สำนักวิชาเทคโนโลยีดิจิทัลประยุกต์ School of Applied Digital Technology | ทป. ADT | 26 ปี | 25 กันยายน พ.ศ. 2541 | เชียงราย |   สีน้ำเงิน | วิทยาศาสตร์เทคโนโลยี |  |
|  | สำนักวิชาอุตสาหกรรมเกษตร School of Agro-Industry | อก. AGRO | 26 ปี | 25 กันยายน พ.ศ. 2541 | เชียงราย |   สีชมพู | วิทยาศาสตร์เทคโนโลยี |  |
|  | สำนักวิชาการจัดการ School of Management | บธ. MGMT | 25 ปี | 28 มกราคม พ.ศ. 2543 | เชียงราย |   สีฟ้า | สังคมศาสตร์ |  |
|  | สำนักวิชานิติศาสตร์ School of Law | น. LW | 22 ปี | 23 มกราคม พ.ศ. 2546 | เชียงราย |   สีขาว | สังคมศาสตร์ |  |
|  | สำนักวิชาวิทยาศาสตร์เครื่องสำอาง School of Cosmetic Science | คสอ. COS | 20 ปี | 28 มกราคม พ.ศ. 2548 | เชียงราย, กรุงเทพมหานคร |   สีบานเย็น | วิทยาศาสตร์เทคโนโลยี |  |
|  | สำนักวิชาวิทยาศาสตร์สุขภาพ School of Health Science | วส. HS | 20 ปี | 28 มกราคม พ.ศ. 2548 | เชียงราย |   สีเขียวอ่อน | วิทยาศาสตร์สุขภาพ |  |
|  | สำนักวิชาพยาบาลศาสตร์ School of Nursing | พยบ. NU | 18 ปี | 15 ธันวาคม พ.ศ. 2549 | เชียงราย |   สีแสด | วิทยาศาสตร์สุขภาพ |  |
|  | สำนักวิชาเวชศาสตร์ชะลอวัยและฟื้นฟูสุขภาพ School of Anti-Aging and Regenerative | วช. AA | 16 ปี | 28 สิงหาคม พ.ศ. 2551 | กรุงเทพมหานคร |   สีเขียวเข้ม | วิทยาศาสตร์สุขภาพ |  |
|  | สำนักวิชาแพทยศาสตร์ School of Medicine | พ. MED | 13 ปี | 18 มกราคม พ.ศ. 2555 | เชียงราย |   สีเขียวใบไม้ | วิทยาศาสตร์สุขภาพ |  |
|  | สำนักวิชาทันตแพทยศาสตร์ School of Dentistry | ทพ. DENT | 12 ปี | 22 มีนาคม พ.ศ. 2555 | เชียงราย |   สีม่วง | วิทยาศาสตร์สุขภาพ |  |
|  | สำนักวิชานวัตกรรมสังคม School of Social-Innovation | นค. SOI | 10 ปี | 21 พฤษภาคม พ.ศ. 2557 | เชียงราย |   สีเหลืองนวล | สังคมศาสตร์ |  |
|  | สำนักวิชาจีนวิทยา School of Sinology | จว. SINO | 10 ปี | 16 กรกฎาคม พ.ศ. 2557 | เชียงราย |   สีแดง | สังคมศาสตร์ |  |
|  | สำนักวิชาการแพทย์บูรณาการ School of Integrative Medicine | พบ. SIM | 5 ปี | 1 มิถุนายน พ.ศ. 2562 | เชียงราย |   สีเขียวอมฟ้า | วิทยาศาสตร์สุขภาพ |  |
การเรียนการสอนของมหาวิทยาลัย > การก่อตั้งสำนักวิชา

หลักสูตรในระดับปริญญาตรี ปริญญาโท และปริญญาเอก โดยแต่ละสำนักวิชาจะเป็นผู้กำหนดรายวิชาในแต่ละสาขาวิชาที่เปิดสอน
|  พ> ศ.  |  สำนักวิชา  |
| --- | --- |
 2542  2544  2546  2548  2549  2551  2555  2556  2557  2562 :  สำนักวิชาวิทยาศาสตร์ • สำนักวิชาศิลปศาสตร์ • สำนักวิชาเทคโนโลยีดิจิทัลประยุกต์ • สำนักวิชาอุตสาหกรรมเกษตร  สำนักวิชาการจัดการ  สำนักวิชานิติศาสตร์  สำนักวิชาวิทยาศาสตร์เครื่องสำอาง • สำนักวิชาวิทยาศาสตร์สุขภาพ  สำนักวิชาพยาบาลศาสตร์  สำนักวิชาเวชศาสตร์ชะลอวัยและฟื้นฟูสุขภาพ  สำนักวิชาแพทยศาสตร์  สำนักวิชาทันตแพทยศาสตร์  สำนักวิชานวัตกรรมสังคม • สำนักวิชาจีนวิทยา  สำนักวิชาการแพทย์บูรณาการ
อันดับและมาตรฐานของมหาวิทยาลัย > การประเมินคุณภาพมหาวิทยาลัย

ดูเพิ่ม: การประเมินคุณภาพผลงานวิจัยเชิงวิชาการโดย สกว.
การประเมินคุณภาพมหาวิทยาลัยโดย สำนักงานคณะกรรมการการอุดมศึกษา (สกอ.) จากการจัดอันดับสถาบันอุดมศึกษาในประเทศไทยตาม "โครงการฐานข้อมูลออนไลน์เพื่อประเมินศักยภาพของมหาวิทยาลัยไทย" พ.ศ. 2549 โดยในภาพรวมผลการจัดอันดับมหาวิทยาลัยกลุ่มดัชนีชี้วัดด้านการเรียนการสอน และกลุ่มดัชนีชี้วัดด้านการวิจัย ซึ่งมหาวิทยาลัยแม่ฟ้าหลวงได้รับการจัดอันดับอยู่ในกลุ่ม ดีมาก ทั้งการเรียนการสอน และการวิจัย
อันดับและมาตรฐานของมหาวิทยาลัย > อันดับมหาวิทยาลัย

ดูเพิ่ม: อันดับมหาวิทยาลัยในประเทศไทย และ อันดับสถาบันอุดมศึกษาโดยสำนักงานคณะกรรมการการอุดมศึกษา
นอกจากการจัดอันดับมหาวิทยาลัยโดยหน่วยงานในประเทศไทยแล้ว ยังมีหน่วยงานจัดอันดับมหาวิทยาลัยจากต่างประเทศอีกหลายหน่วยงาน ซึ่งแต่ละหน่วยงานมีเกณฑ์การจัดอันดับและการให้คะแนนที่แตกต่างกัน ได้แก่
อันดับและมาตรฐานของมหาวิทยาลัย > อันดับมหาวิทยาลัย > การจัดอันดับโดย University Ranking by Academic Performance

อันดับที่จัดโดย University Ranking by Academic Performance หรือ URAP ประจำปี พ.ศ. 2565 มหาวิทยาลัยแม่ฟ้าหลวงได้รับการจัดอันดับให้เป็นอันดับ 13 ของประเทศไทย และอันดับ 1,881 ของโลก โดยมีพื้นฐานทางด้านวิชาการตรงตามกฎเกณฑ์ที่กำหนดไว้ คุณภาพและปริมาณของบทความตีพิมพ์ทางวิชาการ บทความวิจัย การเผยแพร่ และการอ้างอิง
อันดับและมาตรฐานของมหาวิทยาลัย > อันดับมหาวิทยาลัย > การจัดอันดับโดย UI Green Metric World University Ranking

เป็นการจัดอันดับมหาวิทยาลัยสีเขียวที่จัดโดยมหาวิทยาลัยอินโดนีเซีย ประเทศอินโดนีเซีย เพื่อสนับสนุนการเป็นมหาวิทยาลัยยั่งยืนด้านสิ่งแวดล้อมทั่วโลก ประจำปี พ.ศ. 2565 มหาวิทยาลัยแม่ฟ้าหลวงได้รับการจัดอันดับให้เป็นมหาวิทยาลัยสีเขียวอันดับ 7 ของมหาวิทยาลัยในประเทศไทย และเป็นอันดับที่ 113 ของโลก
อันดับและมาตรฐานของมหาวิทยาลัย > อันดับมหาวิทยาลัย > การจัดอันดับโดย U.S. News & World Report

U.S. News & World Report นิตยสารการจัดอันดับมหาวิทยาลัยที่มีชื่อเสียงและได้รับการยอมรับมากที่สุดของสหรัฐอเมริกา ได้ประกาศผลการจัดอันดับมหาวิทยาลัยโลกล่าสุด “Best Global Universities Rankings 2022” จากการสำรวจมหาวิทยาลัย 60 ประเทศทั่วโลก และมีเกณฑ์จัดอันดับหลายด้าน เช่น ชื่อเสียงการวิจัยในระดับโลก และระดับภูมิภาค สื่อสิ่งพิมพ์ การถูกนำไปอ้างอิง ความร่วมมือระหว่างประเทศ จำนวนบุคลากรระดับปริญญาเอก เป็นต้น โดยในปี พ.ศ. 2565 มหาวิทยาลัยแม่ฟ้าหลวง ถูกจัดอันดับให้เป็นอันดับที่ 12 ของประเทศไทย และอันดับที่ - ของโลก
อันดับและมาตรฐานของมหาวิทยาลัย > อันดับมหาวิทยาลัย > การจัดอันดับโดย Center for World University Rankings

การจัดอันดับโดย Center for World University Rankings หรือ CWUR ที่มีเกณฑ์การจัดอันดับคือ คุณภาพงานวิจัย ศิษย์เก่าที่จบไป คุณภาพการศึกษา คุณภาพของอาจารย์ และสาขาวิชาต่าง ๆ ในปี พ.ศ. 2565 มหาวิทยาลัยแม่ฟ้าหลวงเป็นมหาวิทยาลัยอันดับ 10 ของประเทศไทย และอยู่ในอันดับที่ 1,749 ของโลก
อันดับและมาตรฐานของมหาวิทยาลัย > อันดับมหาวิทยาลัย > การจัดอันดับโดย Quacquarelli Symonds

แควกเควเรลลี ไซมอนด์ส หรือ QS จัดอันดับมหาวิทยาลัยในสองส่วน คือ การจัดอันดับเป็นระดับโลก (QS World University Rankings) และระดับทวีปเอเชีย(QS University Rankings: Asia) มีระเบียบวิธีจัดอันดับ ดังนี้
QS Asia
ชื่อเสียงทางวิชาการ (30 เปอร์เซนต์) เป้าหมายของตัวชี้วัดนี้เพื่อจะบอกว่ามหาวิทยาลัยใดมีชื่อเสียงในในระดับนานาชาติ
การสำรวจผู้จ้างงาน (20 เปอร์เซนต์)
อัตราส่วนของคณะต่อนักศึกษา (15 เปอร์เซนต์) วัดจากอัตราส่วนของบุคลากรทางการศึกษาต่อจำนวนนักศึกษา และการติดต่อและให้การสนับสนุนของบุคลากรที่มีต่อนักศึกษา
การอ้างอิงในรายงาน (10 เปอร์เซนต์) และผลงานของสำนักวิชา (10 เปอร์เซนต์)  เป็นการรวมทั้งงานที่อ้างอิงใน scopus และการตีพิมพ์ผลงานโดยสำนักวิชานั้น ๆ เอง
บุคลากรระดับดุษฎีบัณฑิต (5 เปอร์เซนต์)
สัดส่วนคณะที่เป็นหลักสูตรนานาชาติ (2.5 เปอร์เซนต์) และนักศึกษาต่างชาติ (2.5 เปอร์เซนต์)
สัดส่วนของรับนักศึกษาและเปลี่ยนที่เข้ามาศึกษา (2.5 เปอร์เซนต์) และการส่งนักศึกษาออกไปแลกเปลี่ยน (2.5 เปอร์เซนต์)
ในปี พ.ศ. 2565 มหาวิทยาลัยแม่ฟ้าหลวง ได้รับการจัดให้เป็นมหาวิทยาลัยอันดับ 12 ของประเทศไทย และเป็นอันดับที่ 451-500 ของเอเชีย
อันดับและมาตรฐานของมหาวิทยาลัย > อันดับมหาวิทยาลัย > การจัดอันดับโดย Webometrics

การจัดอันดับมหาวิทยาลัยของเว็บโอเมตริกซ์ จัดทำขึ้นเพื่อแสดงความตั้งใจของสถาบันต่าง ๆ ในการเผยแพร่ความรู้สู่เว็บ และเป็นความริเริ่มเพื่อส่งเสริมการเข้าถึงความรู้อย่างเปิดกว้าง (Open Access) ทั่วโลก อันดับ Webometrics จะบอกถึงปริมาณและคุณภาพของสิ่งตีพิมพ์อิเล็กทรอนิกส์ในเว็บไซต์ของสถาบัน โดยพิจารณาจากจำนวน Link ที่เชื่อมโยงเข้าสู่เว็บนั้น ๆ จากเว็บภายนอกโดยวัดจากการสืบค้นด้วยSearch Engine และนับจำนวนเอกสารตีพิมพ์ออนไลน์ในกลุ่มของไฟล์ .pdf .ps .ppt และ .doc และจำนวนเอกสารที่มีการอ้างอิง (Citation) แบบออนไลน์ผ่านกูเกิลสกอลาร์ (Google Scholar) โดยการจัดอันดับในปี2022 มหาวิทยาลัยแม่ฟ้าหลวงได้รับการจัดอันดับให้เป็นมหาวิทยาลัยอันดับ 19 ของประเทศไทย และอยู่ในอันดับที่ 2,193 ของโลก
อันดับและมาตรฐานของมหาวิทยาลัย > อันดับมหาวิทยาลัย > การจัดอันดับโดย SCImago Institutions Ranking

อันดับมหาวิทยาลัยโดย SCImago Institutions Ranking หรือ SIR ซึ่งเป็นการจัดอันดับสถาบันที่มีผลงานวิจัยในระดับนานาชาติ ซึ่งจะไม่ใด้นับเฉพาะมหาวิทยาลัย แต่จะนับสถาบันเฉพาะทางด้วย เช่น สถาบันเทคโนโลยี ในปี พ.ศ. 2565 มหาวิทยาลัยแม่ฟ้าหลวงได้รับการจัดให้อยู่ในอันดับที่ 685 ของโลก และเป็นอันดับ 10 ของประเทศไทย
อันดับและมาตรฐานของมหาวิทยาลัย > อันดับมหาวิทยาลัย > การจัดอันดับโดย The Times Higher Education

การจัดอันดับโดย The Times Higher Education 2023 หรือ THE ที่จัดอันดับ มหาวิทยาลัยชั้นนำของโลก มีเกณฑ์การจัดอันดับในด้าน คุณภาพการสอน สภาพแวดล้อมในการเรียนรู้ของผู้เรียน คุณภาพงานวิจัย ปริมาณ รายได้ และชื่อเสียงของงานวิจัย การอ้างอิงในงานวิจัย การนำงานวิจัยของสถาบันไปใช้อ้างอิง ความเป็นนานาชาติ และ รายได้ทางอุตสาหกรรม ใน พ.ศ. 2566 มหาวิทยาลัยแม่ฟ้าหลวงได้รับการจัดอันดับอยู่ที่ช่วงอันดับที่ 801-1,000 และเป็นอันดับ 3 ของประเทศไทย
การจัดอันดับ Young University Rankings 2022 โดย The Times Higher Education หรือ THE ที่จัดอันดับ มหาวิทยาลัยชั้นนำของโลก ซึ่งมีเกณฑ์การพิจารณามหาวิทยาลัยที่มีอายุน้อยกว่า 50 ปีทั่วโลกจากตัวชี้วัดผลการดำเนินงานใน 5 ด้านได้แก่ การเรียนการสอน (Teaching 30%) การวิจัย (Research 30%) การอ้างอิงผลงานวิชาการ (Citation 30%) รายได้จากอุตสาหกรรม (Industry Income 2.5%) และความเป็นนานาชาติ (International Outlook 7.5%)  ใน พ.ศ. 2565 มหาวิทยาลัยแม่ฟ้าหลวงได้รับการจัดอันดับอยู่ที่ช่วงอันดับที่ 201-250 และเป็นอันดับ 1 ของประเทศไทย
สถาบันวิจัย

สถาบันวิจัยและนวัตกรรม มหาวิทยาลัยแม่ฟ้าหลวง มุ่งหวังที่จะพัฒนางานวิจัยให้มีความเข็มแข็ง มีทิศทางที่ชัดเจน และเป็นการผลักดันมหาวิทยาลัยให้ก้าวสู่การแข่งขันในเวทีระดับนานาชาติต่อไป จึงให้มีการสนับสนุนการรวมกลุ่มของนักวิจัย โดยมีนักวิจัยอาวุโสทำหน้าที่เป็นพี่เลี้ยงหรือหัวหน้าทีม เพื่อการผลิตงานวิจัยที่มีคุณภาพหรืองานนวัตกรรมที่มีผลกระทบเชิงสังคมหรือการพัฒนาอุตสาหกรรม ทั้งนี้ การรวมกลุ่มวิจัยนี้จัดแบ่งเป็นระดับ คือ ศูนย์วิจัยความเป็นเลิศ ศูนย์นวัตกรรม ศูนย์ส่งเสริม ดังนี้
ศูนย์นวัตกรรมสมุนไพรไทยครบวงจร
ศูนย์ความเป็นเลิศทางด้านการวิจัยเชื้อรา
ศูนย์นวัตกรรมผลิตภัณฑ์ธรรมชาติ
ศูนย์ส่งเสริมและพัฒนา SMEs เครื่องสำอางไทย
ศูนย์นวัตกรรมอาหารสุขภาพแห่งอนาคต (อยู่ระหว่างดำเนินการ)
สถาบันชาและกาแฟ
การรับบุคคลเข้าศึกษาต่อ > ระดับประกาศนียบัตร

หลักสูตรระดับประกาศนียบัตร เป็นหลักสูตรที่มุ่งพัฒนาบุคคลให้มีความชำนาญในสาขาวิชาเฉพาะ สามารถนำความรู้ไปประยุกต์ใช้เพื่อพัฒนางานในสาขาวิชาชีพ นั้น ๆ การศึกษาระดับประกาศนียบัตรจะต้องศึกษากระบวนวิชาระดับประกาศนียบัตร มีหน่วยกิตรวม ตลอดหลักสูตร ไม่น้อยกว่า 36 หน่วยกิต
การรับบุคคลเข้าศึกษาต่อ > ระดับปริญญาตรี

หลักสูตรในระดับปริญญาตรี มีหลักสูตรที่เปิดสอนในแต่ละสำนักวิชาทั้งหมดประมาณ 38 หลักสูตรโดยจะมีการแบ่งหลักสูตรออกเป็น หลักสูตรภาคปกติ โดยแต่ละสำนักวิชาจะเป็นผู้กำหนดรายวิชาในแต่ละสาขาที่เปิดสอนเอง
มหาวิทยาลัยแม่ฟ้าหลวงได้กำหนดวิธีการรับบุคคลเข้าศึกษาในระดับปริญญาตรีในระบบต่าง ๆ ดังต่อไปนี้
โครงการพิเศษ
โครงการรับตรงสำนักวิชา โครงการเครือข่ายครูแนะแนว โครงการส่งเสริมเด็กดีมีที่เรียน โครงการรับนักเรียนห้องเรียนพิเศษเน้นภาษาอังกฤษ โครงการทุนการศึกษาสิงห์ปาร์คเชียงราย โครงการรับผู้สำเร็จการศึกษาจากโรงเรียนนานาชาติในประเทศไทยและจบจากต่างประเทศหรือเทียบเท่า โครงการรับนักเรียนผู้พิการเข้าศึกษา โครงการพิเศษเพื่อนักเรียนในเขตพัฒนาพิเศษเฉพาะกิจจังหวัดชายแดนใต้
การสอบคัดเลือกนักเรียนในเขตพัฒนาภาคเหนือ
โดยจะรับคัดเลือกแต่นักเรียนที่เรียนอยู่ในเขตพื้นที่ 17 จังหวัดภาคเหนือ เป็นเวลา 3 ปี
ระบบ Admission กลาง
บทความหลัก: การรับบุคคลเข้าศึกษาในสถาบันอุดมศึกษาในประเทศไทย § เกณฑ์การคัดเลือกและกระบวนการ TCAS
โดยผู้ที่จะได้รับการคัดเลือกต้องผ่านกระบวนการทดสอบทางการศึกษาแห่งชาติขั้นพื้นฐาน (O-Net) การทดสอบความถนัดทั่วไป (GAT) และการทดสอบความถนัดทางวิชาชีพและวิชาการ (PAT)  โดยจะนำผลการทดสอบดังกล่าวมาเลือกคณะและสาขาวิชาต่าง ๆ ของมหาวิทยาลัยได้ตามความต้องการโดยผ่านทางการคัดเลือกของสมาคมอธิการบดีแห่งประเทศไทย (สอท.)
การรับบุคคลเข้าศึกษาต่อ > ระดับปริญญาโท

หลักสูตรระดับปริญญาโท แบ่งเป็น 2 แผน คือ แผน ก และแผน ข ดังนี้
- แผน ก แบบ ก 1 หมายถึง การเรียนที่มีเพียงการทำวิทยานิพนธ์อย่างเดียว มีหน่วยกิตสะสมไม่น้อยกว่า 36 หน่วยกิต และจะต้องทำกิจกรรมทางวิชาการตามที่กำหนดไว้ในข้อบังคับ อาจมีการเรียนกระบวนวิชาเพิ่มเติมได้โดยไม่นับหน่วยกิตสะสม
- แผน ก แบบ ก 2 หมายถึง การเรียนที่เป็นลักษณะของการศึกษากระบวนวิชาระดับบัณฑิตศึกษาไม่น้อยกว่า 12 หน่วยกิต และทำวิทยานิพนธ์ไม่น้อยกว่า 12 หน่วยกิต หน่วยกิตสะสมเป็นไปตามโครงสร้างหลักสูตรของสาขาวิชา
- แผน ข หมายถึง การศึกษากระบวนวิชาระดับบัณฑิตศึกษา และทำการค้นคว้าแบบอิสระไม่น้อยกว่า 3-6 หน่วยกิต
มีการสอบคัดเลือกผู้สำเร็จการศึกษาระดับปริญญาตรี เพื่อเข้าศึกษาต่อในระดับปริญญาโทในสาขาวิชาต่าง ๆ ทั้งภาคปกติ และภาคพิเศษ โดยทางมหาวิทยาลัยจะดำเนินการจัดสอบเอง
การรับบุคคลเข้าศึกษาต่อ > ระดับปริญญาเอก

หลักสูตรระดับปริญญาเอก แบ่งเป็น 2 แบบ คือ
แบบ 1 เป็นการศึกษาที่เน้นการวิจัย ที่ก่อให้เกิดความรู้ใหม่ แยกเป็น แบบ 1.1 สำเร็จการศึกษาระดับปริญญาโท ทำวิทยานิพนธ์ไม่น้อยกว่า 48 หน่วยกิต แบบ 1.2 สำเร็จการศึกษาระดับปริญญาตรี (เกียรตินิยม) ทำวิทยานิพนธ์ไม่น้อยกว่า 72 หน่วยกิต
แบบ 2 เป็นการศึกษาที่เน้นการวิจัย โดยมีการทำวิทยานิพนธ์ที่มีคุณภาพสูง และก่อให้เกิดความก้าวหน้าทางวิชาการ และวิชาชีพ และศึกษากระบวนวิชาเพิ่มเติม แยกเป็น แบบ 2.1 สำหรับผู้ที่สำเร็จการศึกษาระดับปริญญาโท ทำวิทยานิพนธ์ไม่น้อยกว่า 36 หน่วยกิต และศึกษากระบวนวิชาระดับบัณฑิตศึกษาไม่น้อยกว่า 12 หน่วยกิต แบบ 2.2 สำเร็จการศึกษาระดับปริญญาตรี ทำวิทยานิพนธ์ไม่น้อยกว่า 48 หน่วยกิต และศึกษากระบวนวิชาระดับบัณฑิตศึกษาไม่น้อยกว่า 24 หน่วยกิต
พื้นที่ของมหาวิทยาลัย > พระราชานุสาวรีย์สมเด็จพระศรีนครินทราบรมราชชนนี

วัตถุประสงค์ของการจัดสร้างเนื่องจากสมเด็จพระศรีนครินทราบรมราชชนนีมีพระราชปณิธาณอันแน่วแน่ที่จะ " ปลูกป่า สร้างคน " เพื่ออนุรักษ์และฟื้นฟูสภาพธรรมชาติและสิ่งแวดล้อม ตลอดจนพัฒนาคุณภาพชีวิตของประชาชนผู้ด้อยโอกาสรวมทั้งการธำรง ไว้ซึ่งประเพณีและศิลปวัฒนธรรมที่ดีงามของชิติพันธุ์ต่าง ๆ ในภาคเหนือ และภูมิภาคลุ่มน้ำโขงตอนบน รัฐบาลจึงได้จัดตั้งมหาวิทยาลัยแม่ฟ้าหลวงขึ้นในจังหวัดเชียงรายเป็นมหาวิทยาลัยของรัฐ เพื่อเป็นอนุสรณ์สถานแห่งความจงรักภักดีของปวงชนชาวไทยที่มีต่อสมเด็จพระศรีนครินทราบรมราชชนนี และให้สถาบันแห่งนี้เป็นแหล่งสืบสานพระราชปณิธานของพระองค์ต่อไป
พื้นที่ของมหาวิทยาลัย > ศูนย์บริการวิชาการ

หน่วยงานหนึ่งของมหาวิทยาลัยแม่ฟ้าหลวงมีสถานะเทียบเท่าสำนักวิชา มีพันธกิจเพื่อนำองค์ความรู้ของมหาวิทยาลัยไปเผยแพร่ ถ่ายทอดเพื่อสร้างความเข้มแข็งแก่สังคม ชุมชน ผ่านกระบวนการฝึกอบรม สัมมนา ประชุม การบริการต่างๆ โดยศูนย์บริการวิชาการมีผลงานการให้บริการวิชาการทั้งโครงการบริการวิชาการจากสำนักวิชาต่าง ๆ อาทิ โครงการอบรมแปรรูปอาหารเพื่อเสริมอาชีพ โครงการตรวจรักษาโรคเคลื่อนที่ โครงการอบรมเชิงปฏิบัติการทำขนมเบอเกอรี่แก่ผู้ต้องหาหญิงใกล้พ้นโทษ โครงการส่งเสริมการเรียนรู้แก่เยาวชน โครงการศิลปะการพูด เป็นต้น นอกจากนี้ ศูนย์บริการวิชาการยังดำเนินโครงการต่าง ๆ ที่เป็นประโยชน์ต่อสังคมชุมชนอีกมากมาย อาทิ โครงการพัฒนาครูชนบทในพื้นที่ห่างไกล โครงการพัฒนาห้องสมุดตำรวจตระเวนชายแดน โครงการพัฒนาศักยภาพองค์กรปกครองส่วนท้องถิ่น เป็นต้น
ศูนย์บริการวิชาการยังเป็นหน่วยงานกลางในการประสานงานด้านการจัดฝึกอบรม ศึกษาดูงาน และพัฒนาศักยภาพบุคลากรให้แก่หน่วยงานภาครัฐและเอกชนทั้งภายในและภายนอกจังหวัดเชียงราย อาทิ โครงการเสริมสร้างประสิทธิภาพและพัฒนาคุณภาพชีวิตของข้าราชการชายแดนใต้ของสำนักงานคณะกรรมการข้าราชการพลเรือน (ก.พ.) โครงการพัฒนาศักยภาพของข้าราชการ หลักสูตร ยุทธศาสตร์การทำงานให้มีประสิทธิภาพ เป็นต้น
ปัจจุบัน ศูนย์บริการวิชาการบริหารดำเนินงานภายใต้การนำของอาจารย์ ดร.ณัฐวุฒิ ยอดสุวรรณ ในฐานะผู้อำนวยการศูนย์บริการวิชาการ มีการแบ่งฝ่ายงานออกเป็น 5 ฝ่าย คือ ฝ่ายเลขานุการและธุรการ ฝ่ายบริการวิชาการ ฝ่ายพัฒนาโครงการและการตลาด ฝ่ายส่งเสริมกิจกรรมพิเศษ และฝ่ายโสตทัศนูปกรณ์
สอบถามรายละเอียดหรือต้องการการบริการวิชาการที่มีคุณภาพ ติดต่อที่ ศูนย์บริการวิชาการ โทรศัพท์ 05391 7897 ต่อ 8030 โทรสาร 05391 6384
พื้นที่ของมหาวิทยาลัย > ศูนย์หนังสือมหาวิทยาลัยแม่ฟ้าหลวง

เป็นสถานที่จำหน่ายหนังสือและเครื่องแบบนักศึกษาของมหาวิทยาลัยแม่ฟ้าหลวง มีสินค้าให้เลือกมากมาย อาทิ ของชำร่วยที่มหาวิทยาลัยจัดทำขึ้นในโอกาสพิเศษต่าง ๆ โปสการ์ดที่เป็นรูปอาคารสถานที่ของมหาวิทยาลัย เป็นต้น